Subject: Täiendav sisend meditsiinilise transpordi arvelduse korralduse kohta - Tervisekassa PK-45634
From: "Tervisekassa" <[email-masked]>
To: <[email-masked]>
Cc: "Info - SOM" <[email-masked]>
Date: Mon, 13 Apr 2026 12:51:00 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Tervisekassa on teadlik meditsiinilise transpordi teenuse (kood 3071) 
arvestuse ja korraldusega seotud kitsaskohtadest, sh erinevusest 
patsiendipõhise arvelduse ja sõidupõhise teenuse osutamise vahel. Oleme 
nõus, et kirjeldatud olukorrad võivad vähendada kulude läbipaistvust ja 
raskendada teenuse tegeliku mahu seostamist arveldatud summadega.

Hetkel kehtiv arvestusmudel lähtub patsiendipõhisest rahastamisest, kuid 
Tervisekassa analüüsib koostöös teenuseosutajate ja partneritega võimalikke 
muudatusi, et parandada süsteemi läbipaistvust, kontrollitavust ja 
kulutõhusust. Teie toodud tähelepanekud on selles protsessis asjakohased 
ning võetakse arvesse edasiste lahenduste kujundamisel.

Tervist soovides
Signe Borissov

Teie viimane pöördumine:

From: Med Transport <[email-masked]>
Sent: Thursday, March 19, 2026 8:27 PM
To: Info - SOM <[email-masked]>
Subject: täiendav sisend meditsiinilise transpordi arvelduse korralduse 
kohta

Lugupeetud Sotsiaalministeerium

Pöördun Teie poole seoses meditsiinilise transpordi teenuse (Tervisekassa 
kood 3071) arvelduse korraldusega.

Olen varasemalt sellel teemal pöördunud, kuid vahepeal on lisandunud 
täiendav teave ning avalik käsitlus, mille põhjal on selgunud, et tegemist 
ei ole üksikjuhtumitega, vaid süsteemse puudujäägiga.

On tuvastatud ja raviasutuste poolt kinnitatud, et:
– meditsiinilise transpordi teenuse arvestus toimub patsiendipõhiselt, samas 
kui teenuse osutamine toimub sõidupõhiselt;
– praktikas transporditakse ühes sõidukis samaaegselt mitu patsienti, kuid 
iga patsiendi kohta esitatakse eraldi arve;
– selline arvestusloogika toob kaasa olukorrad, kus ühe tegeliku sõidu eest 
esitatakse mitmekordsed arved;
– arveldamise ja transpordi korraldamise funktsioonid on lahutatud, mistõttu 
puudub terviklik ja kontrollitav seos konkreetse sõidu ja esitatud arvete 
vahel;
– sarnane arvestuspraktika esineb raviasutustes üle Eesti ning ei piirdu 
üksikjuhtumitega.

Eeltoodu kinnitab, et tegemist on süsteemse arvestusloogikaga, mis võimaldab 
mitmekordset arveldamist ühe tegeliku sõidu eest ning muudab avaliku raha 
tegeliku kasutuse kontrollimise sisuliselt võimatuks.

Selline korraldus ei taga avalike vahendite sihipärast ja läbipaistvat 
kasutamist ning loob olukorra, kus teenuse tegelik maht ja selle eest 
makstav tasu ei ole omavahel üheselt seostatavad.

Arvestades, et meditsiinilise transpordi teenuse korraldust ja rahastamist 
on lähiaastatel kavas edasi arendada, on oluline, et nimetatud puudujääk 
oleks regulatsiooni kujundamisel arvesse võetud ja kõrvaldatud.

Käesoleva pöördumise eesmärk on juhtida tähelepanu süsteemsele probleemile, 
mis mõjutab otseselt avalike vahendite kasutamise läbipaistvust, 
kontrollitavust ja efektiivsust.

Lugupidamisega
Tartu Meditsiiniline Transport OÜ

  <https://www.tervisekassa.ee/sites/default/files/TervisekassaLogoBlacksmall.jpg> 
<https://www.tervisekassa.ee/sites/default/files/Sigantuur/spacer.jpg>
Signe Borissov
TTO võrgustik

E: [email-masked]
Liivalaia 36, Tallinn

 <https://www.facebook.com/tervisekassa/>   <https://www.tervisekassa.ee> 
<mailto:[email-masked]> 
<https://www.youtube.com/channel/UC65du1Kajk0qvua45iRyquw> 
<https://www.tervisekassa.ee/blogi>

E-kiri ja selle manused võivad sisaldada konfidentsiaalseid andmeid ning 
seda võivad kasutada vaid kirja saajad. Palun ärge edastage ega avaldage 
kirjas olevat teavet teistele inimestele ilma saatja loata. Juhul kui olete 
saanud e-kirja eksituse tõttu, teavitage palun kohe saatjat ning kustutage 
kiri.

This e-mail and any attachments may contain confidential and privileged 
information. If you are not the intended recipient, please notify the sender 
immediately by return e-mail, delete this e-mail and destroy any copies. Any 
dissemination or use of this information by a person other than the intended 
recipient is unauthorized and may be illegal.